Lisa Edelstein

Lisa Edelstein // američka je glumica i spisateljica pozorišnih komada. Najpoznatija je po ulozi dr. Lisu Cuddy u FOX-ovoj medicinskoj seriji Dr. House.

 Djetinjstvo i obrazovanje 
Edelstein je rođena u jevrejskoj porodici. Njeni su roditelji Alvin i Bonnie Edelstein. Alvin je pedijatar u bolnici Chilton Memorial u New Jerseyu. Najmlađe od troje djece, odrasla je u mjestu Wayne, New Jersey.

Pohađala je srednju školu Wayne Valley, koju je završila 1984. Nakon toga se preselila u New York kako bi studirala glumu na Tisch School of the Arts, koja je u sklopu Njujorškog univerziteta. Dok je živjela u New Yorku, uključila se u klupsku scenu (tu su je znali samo kao "Lisu E.") i dovoljno ju je uzburkala da je pisac James St. James nazove "kraljicom centra New Yorka"; on je nakratko spominje u svojoj knjizi Disco Bloodbath iz 1999.

 Karijera 
Kad je imala 16 godina, bila je u navijačkoj grupi New Jersey Generalsa, čiji je vlasnik bio Donald Trump. Uskoro se našla u problemima nakon što je organizirala protest jer je ekipa prisiljavala navijačice da idu i stoje po barovima u navijačkim kostimima. Edelstein je rekla da je osjećala da je to "srodno prostituciji" i započela je štrajk navijačica.

Nakon što je u The New York Timesu nazvana "celebutantom" (eng. celebrity + debutant) tokom njenih klupskih danaJames St. James, Party Monster; Simon & Schuster, 2003., Edelstein je iskoristila svoju novostečenu slavu da napiše, komponira i glumi u originalnom mjuziklu Positive Me kao reakcija na rastuću krizu AIDS-a 1980-ih. Nakon što je kratko bila voditeljica MTV-jeve emisije Awake on the Wild Side (1990), rane 1990-e provela je pojavljujući se u gostujućim ulogama u nekoliko popularnih humorističkih serija, uključujući Lud za tobom (Mad About You), Krila (Wings), The Larry Sanders Show, Sportska večer (Sports Night) i Seinfeld, u kojem je glumila Georgeovu frustriranu djevojku, "Rižot-djevojku" (jedina Georgeova djevojka osim Susan Ross koja se pojavljuje u više epizoda).

Uskoro su uslijedile veće uloge u dramskim serijama, među njima i uloga sestre-lezbijke u Relativnosti, zatim prilično skupe kol-gerle s kojom je poslije izlazio Rob Lowe u Zapadnom krilu, transseksualke u Ally McBeal, te Benove djevojke u Felicity. Također je nastavila dobijati gostujuće uloge u serijama kao što su Hitna služba, Frasier, Just Shoot Me!, Bez traga i Sutkinja Amy.

Posudila je i glas u nekoliko animiranih programa: King of the Hill, Američki tata!, Supermen: Animirana serija (u njoj je dala glas Mercy Graves, tjelohraniteljici Lexa Luthora; tu je ulogu reprizirala nekoliko puta u još jednoj animiranoj seriji, Liga pravde), te u videoigri Blade Runner, urađenoj po istoimenom filmu Ridleya Scotta iz 1982. Što se tiče uloga u filmovima, pojavila se u Šta žene žele (s Melom Gibsonom), Čuvajući vjeru (s Benom Stillerom), zatim je tu kameo uloga u Bolje ne može (sa Jackom Nicholsonom i Helen Hunt) te u Tata u akciji (s Eddiejem Murphyjem).

Godine 2004. dobila je ulogu Lise Cuddy u seriji Dr. House. U njoj glumi direktoricu fiktivne bolnice Princeton-Plainsboro, koja je suprotnost naslovnom liku serije, Gregoryju Houseu, ali za koju je on i romantično zainteresiran.

Glumila je i u filmu Posebna pošiljka (Special Delivery, 2008) sa Brendom Song.Kimberly Nordyke, "Glumica iz Dr. Housea snima 'Delivery' za Lifetime" , Reuters, 15. 1. 2008.

Pojavila se na naslovnici H maga za septembar 2010, a fotografirao ju je Joey Shaw."Edelstein na naslovnici H maga za septembar 2010. na službenoj stranici H maga" .

Godine 2011. osvojila je nagradu People's Choice za najbolju glumicu u dramskoj seriji za ulogu Lise Cuddy.

U maju 2011. objavila je da neće glumiti u 8. sezoni Dr. Housea.Michael Ausiello, "Šok za Dr. Housea: Razočarana Edelstein odlazi iz serije" , TV Line, 17. 5. 2011.

U junu 2011. otkriveno je da će se pridružiti ekipi serije Dobra žena u priči od nekoliko epizoda. U seriji inače glume Julianna Margulies i Josh Charles, s kojima je Edelstein ranije glumila u Hitnoj službi, odnosno Sportskoj večeri.Lisa McGarry, "Lisa Edelstein prelazi iz Dr. Housea u Dobru suprugu" , Unreality Primetime, 23. 6. 2011./

 Lični život 
Jedno vrijeme živjela je u Los Angelesu s mačkom i tri udomljena psa."Dekanicu medicine iz Dr. Housea čest nazivaju 'Florence Nightingale za pse'" , PetPress LA, mart 2006. Vegetarijanka je"Čavrljanje s Lisom Edelstein" , BullzEye.com, 4. 9. 2006. i strastvena praktikantica joge Ashtanga Vinyasa, stil Mysore. U periodu 2007–2008. izlazila je sa svojim instruktorom joge, Fincem Petrijem Räisänenom. Često volontira za Best Friends Animal Society, Spasimo djecu, Planned Parenthood i amfAR. U slobodno vrijeme uživa u pisanju, slikanju i komponiranju muzike. U maju 2014. udala se za umjetnika Roberta Russella u Los Angelesu.

 Filmografija 
 Godina Film Uloga 1991. The Doors šminkerica 1997. Bolje ne može žena za stolom 1998. Indiscreet Beth Sussman Susanin plan Penny Myers 1999. 30 dana Danielle 2000. Čuvajući vjeru Ali Decker Šta žene žele Dina 2001. Crna rijeka Laura 2002. Opsjednut Charlotte (imaginarna "vruća" liječnica) 2003. Tata u akciji Crispinova majka 2005. Očevi i sinovi Irene Say Uncle Sarah Faber 2008. Special Delivery Maxine Carter 2011. Night of the Hurricane Sharri Rothberg 2012. Blue-Eyed Butcher Kelly Siegler 2013. She Loves Me Not Amy

 Televizija 
 Godina Naslov Uloga Napomene 1992. Zakon u L. A. "My Friend Flicker" Lud za tobom Lynne Stoddard "Out of the Past" 1993. Good Advice Robin "The Kiss" Seinfeld Karen 2 epizode Krila Marsha Peebles "Labor Pains" 1994. The Larry Sanders Show Diane French "The Mr. Sharon Stone Show" Wild Oats epizoda #1.1 1995. Almost Perfect Patty Karp 9 epizoda (1995–1997) Partneri Cindy Wolfe "Who's Afraid of Ron and Cindy Wolfe?" Relativnost Rhonda Roth epizode 1–17 (1996–1997) Supermen: Animirana serija Mercy Graves 8 epizoda 1996. Ned & Stacey Janine "Friends and Lovers" 1997. Hitna služba Aggi Orton "Ambush" 1998. Just Shoot Me! Erin Simons "Sewer!" Frasier Caitlin "Frasier Gotta Have It" 1999. Sportska noć Bobbi Bernstein 3 epizode Zapadno krilo Laurie "Brittany" Rollins 5 epizoda (1999–2000) 2000. Ally McBeal Cindy McCauliff 5 epizoda (2000–2001) Grosse Pointe Shawn Shapiro "Satisfaction" 2001. Felicity Lauren 6 epizoda (2001–2002) 2002. Leap of Faith Patty epizode 1–6 2003. Bez traga dr. Lianna Sardo "Moving On" Pravda za sve Diane Ward 2 epizode Liga pravde Mercy Graves 2 epizode 2004. Sutkinja Amy Sylvia Danforth "The Quick and the Dead" Dr. House Lisa Cuddy (2004–2011) 2005. Justice League Unlimited Mercy Graves "Clash" 2007. King of the Hill Alexis "The Powder Puff Boys" 2010. Američki tata! Shari 2 epizode2011. Dječija bolnica glumi samu sebe/Lisa Cuddy 1 epizoda Dobra žena3 epizode Paul The Male Matchmaker Jillian Epizoda: "Know When You Are Not Ready" 2012. Elementarno Heather Van Owen Epizoda: "The Long Fuse" 2013. House of Lies Brynn 2 epizode 2013. Skandal Sarah Stanner Epizoda: "Top of the Hour" 2013. Castle Rachel McCord 3 epizode 2013–14. The Legend of Korra  Kya 14 epizoda 2014–danas Girlfriends' Guide to Divorce Abby Glavna uloga; 13 epizoda

 Reference 

 Vanjski linkovi 


 Lisa Edelstein na TV.com
 Lisa Edelstein na AllMovie.com

Kategorija:Rođeni 1966.
Kategorija:Američke glumice
Kategorija:Biografije, Boston
Kategorija:Živi ljudi